CELEX: 62017TN0211
Language: sk
Date: 2017-04-06 00:00:00
Title: Vec T-211/17: Žaloba podaná 6. apríla 2017 – Amplexor Luxembourg/Komisia

3.7.2017   
            
            
               SK
            
            
               Úradný vestník Európskej únie
            
            
               C 213/31
            
         Žaloba podaná 6. apríla 2017 – Amplexor Luxembourg/Komisia
   (Vec T-211/17)
   (2017/C 213/42)
   Jazyk konania: francúzština
   
      Účastníci konania
   
   
      Žalobkyňa: Amplexor Luxembourg Sàrl (Bertrange, Luxembursko) (v zastúpení: J.-F. Steichen, avocat)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               prijal túto žalobu ako formálne prípustnú,
            
         
               —
            
            
               z materiálneho hľadiska zrušil rozhodnutie Úradu pre vydávanie publikácií Európskej únie z 13. februára 2017,
            
         
               —
            
            
               čiastočne zrušil výzvu na predkladanie ponúk č. 10651,
            
         
               —
            
            
               uložil žalovanej povinnosť nahradiť všetky trovy a náklady tohto konania,
            
         
               —
            
            
               umožnil žalobkyni domáhať sa akýchkoľvek ďalších nárokov, dôvodov a podaní.
            
         
      Dôvody a hlavné tvrdenia
   
   Cieľom tejto žaloby je zrušenie rozhodnutia Úradu pre vydávanie publikácií Európskej únie z 13. februára 2017, ktorým sa v rámci výzvy na predkladanie ponúk č. AO 10651 – Spracovanie oznámení na zverejnenie v „Dodatku k Úradnému vestníku Európskej únie“ (Ú. v. EÚ S) umiestňuje žalobkyňa ako druhá v poradí.
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod založený na porušení pravidiel a zásad práva Európskej únie tým, že Úrad pre publikácie zjavne porušil zásadu rovnosti tým, že uchádzačovi, ktorý v čase predkladania ponuky nebol zmluvnou stranou Úradu poskytol zvýhodnenie spočívajúce vo vyššom strope pre úhradu nákladov opráv. Podľa žalobkyne takýto postup je nielen vážne diskriminačný, ale zároveň aj odporuje dôvodu existencie a samotným základom verejného obstarávania.
            
         
               2.
            
            
               Druhý žalobný dôvod založený na zneužití právomoci.